Ritratt: Unsplash .td_uid_3_61ec6eea4987d_rand.td-a-rec-img{text-align:left}.td_uid_3_61ec6eea4987d_rand.td-a-rec-img img{margin:0 auto 0 0} L-għotja massima li se tingħata biex isir xogħol ta' manutenzjoni ta' djar mikrija qabel l-1995, żdiedet minn €10,000 għal €25,000. Dan tħabbar mill-Ministru għall-Akkomodazzjoni Soċjali Roderick Galdes, u l-Kap Eżekuttiv tal-Awtorità tad-Djar Leonid McKay. Fi stqarrija mill-Ministeru għall-Akkomodazzjoni Soċjali, intqal li dan se jsir wara li l-iskema ta' Sussidju għal Strutturi Perikolużi (SSP) se tissaħħaħ. Intqal ukoll li permezz ta' din l-inizjattiva, se jiġi indirizzat it-tħassib ta' sidien kif ukoll min jikri proprjetajiet fil-kera antika, li ma kinux eliġibbli għall-għajnuna mill-Gvern. L-estensjoni tal-iskema se tgħin lil min jgħix f'binjiet li ħafna minnhom inbnew eżatt wara li spiċċat it-Tieni Gwerra Dinjija, u li sfaw żdingati minħabba diversi raġunijiet. #td_uid_2_61ec6eea474ec .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/20104828/pr220069b-80x60.jpg) 0 0 no-repeat}#td_uid_2_61ec6eea474ec .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/20104815/pr220069a-80x60.jpg) 0 0 no-repeat} 1 minn 2 Ritratt: MSA Il-Ministru Galdes sostna li, "mhuwiex aċċettabbli għal ħadd li jgħix f'dar fejn hemm struttura perikoluża. Hi x'inhi l-qagħda finanzjarja, hu x'inhu t-titlu li għandek fil-proprjetà. Dan imiss direttament mad-diċenza u l-kwalità tal-ħajja tal-persuna." Galdes żied jgħid li dan is-sussidju jaċċerta li ħadd ma jgħix fil-biża'. Intant, il-Kap Eżekuttiv tal-Awtorità tad-Djar, Leonid McKay, stqarr li ma kienx jagħmel sens li kieku r-riforma li daħlet f'Ġunju tat kirja ġusta lis-sidien u fl-istess ħin talbithom jagħmlu x-xogħlijiet strutturali huma. "Tkellimna aktar fuq kemm għandha tkun il-kirja, l-inġustizzja tal-wirt, il-proċess tal-Qorti u dwar kemm għandha tkun il-kirja ġusta, però ftit tkellimna dwar il-periklu li kienu qed jgħixu fih nies minħabba strutturi perikolużi u x'għandu jsir biex nevitaw dan", McKay żied jgħid. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_61ec6eea49ed2_rand.td-a-rec-img{text-align:left}.td_uid_4_61ec6eea49ed2_rand.td-a-rec-img img{margin:0 auto 0 0}